[pic] | EUROOPA KOMISJON |

Brüssel 12.7.2010

KOM(2010)383 lõplik

2010. AASTA ÜLDEELARVEPARANDUSEELARVE nr 7 PROJEKT

KULUDE EELARVESTUS JAGUDE KAUPAIII jagu – komisjon

2010. AASTA ÜLDEELARVEPARANDUSEELARVE nr 7 PROJEKT

KULUDE EELARVESTUS JAGUDE KAUPAIII jagu – komisjon

Võttes arvesse:

- Euroopa Liidu toimimise lepingut, eriti selle artiklit 314, koostoimes Euroopa Aatomienergiaühenduse asutamislepinguga, eriti selle artikliga 106a,

- nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust,[1] eriti selle artiklit 37,

- 17. detsembril 2009 vastuvõetud Euroopa Liidu 2010. aasta üldeelarvet[2],

- 19. mail 2010 vastuvõetud paranduseelarvet nr 1/2010,

- 16. juunil 2010 vastuvõetud paranduseelarvet nr 2/2010,

- paranduseelarvete nr 2/2010,[3] 3/2010,[4] 5/2010[5] ja 6/2010[6] projekte,

esitab Euroopa Komisjon eelarvepädevatele institutsioonidele 2010. aasta eelarve paranduseelarve nr 7 projekti.

TULUDE KOONDARVESTUSES TEHTAVAD MUUDATUSED

Tulude koondarvestuses ning tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil (http://eur-lex.europa.eu/budget/www/index-et.htm). Teadmiseks on lisatud nende muudatuste ingliskeelne versioon, mis moodustab eelarve lisa.

SELETUSKIRI

SISSEJUHATUS

2010. aasta paranduseelarve nr 7 projekt käsitleb uue eelarvepunkti 01 04 01 03 loomist Euroopa Liidu toimimise lepingu artikli 122 lõike 2 kohase Euroopa Liidu tagatise pakkumiseks ja sellele vastava uue artikli 8 0 2 loomist tulude poolel. Tehakse ettepanek lisada praegu märge „ pro memoria ” (p.m) nii kulukohustuste ja maksete assigneeringutesse kui ka tulude poolele. Vajaduse korral teeb komisjon ettepaneku teha assigneeringud kättesaadavaks ümberpaigutuse kaudu või paranduseelarvega.

Paranduseelarve nr 7/2010 projektil ei ole finantstagajärgi.

FINANTSSTABIILSUS

Nõukogu tegi 9. mail 2010 otsuse ulatusliku meetmete paketi suhtes, mida on vaja Euroopa finantsstabiilsuse säilitamiseks, sealhulgas Euroopa finantsstabiilsusmehhanismi suhtes, mis põhineb Euroopa Liidu toimimise lepingu artikli 122 lõikel 2. Kõnealuse artikliga on ette nähtud rahaline abi liikmesriikidele, kes on sattunud neist endist olenematute erandlike juhtumite tulemusena raskustesse.

Finantsstabiilsusmehhanismi kasutamine ei piira olemasoleva rahastamisvahendi rakendamist, millega antakse keskmise tähtajaga rahalist abi nende liikmesriikide maksebilansi toetuseks, kes ei kuulu euroalasse.

Eespool nimetatud rahalise abi andmiseks võtab komisjon Euroopa Liidu nimel laenu kapitaliturgudelt või finantseerimisasutustelt. Kui võlgnikud peaksid laenu tagasimaksmise katkestama, võib komisjon oma kohustuste täitmiseks võla maksmise eesmärgil ajutiselt kasutada oma sularahavarusid. Seejuures kohaldatakse nõukogu 22. mai 2000. aasta määruse (EÜ, Euratom) nr 1150/2000 (millega rakendatakse ühenduste omavahendite süsteemi käsitlev otsus 2000/597/EÜ, Euratom) artiklit 12. Hiljem võib tekkida vajadus kanda kirjeldatud toiming eelarvesse.

Samuti võib tekkida vajadus kanda eelarvesse laenu tagasimaksmise katkemise tulemusena saadud hüvitised või muu tulu, mis tuleneb tagatisega seotud õiguste kasutamisest.

Seepärast tehakse ettepanek luua kulude poolel uus eelarvepunkt ja tulude poolel sellele vastav uus eelarveartikkel, et Euroopa Liidu pakutavad tagatised kajastuksid eelarve struktuuris.

Uude eelarvepunkti 01 04 01 03 ja uude eelarveartiklisse tehakse märge „ pro memoria ” (p.m), nagu on tavaks selliste laenuandmistehingutega seotud eelarvepunktide puhul, mille jaoks ei ole ette nähtud eraldi tagatisfondi. Vajaduse korral teeb komisjon ettepaneku teha assigneeringud kättesaadavaks ümberpaigutuse kaudu või paranduseelarvega.

[1] EÜT L 248, 16.9.2002, lk 1.

[2] ELT L 64, 12.3.2010.

[3] KOM(2010) 108.

[4] KOM(2010) 149.

[5] KOM(2010) 169.

[6] KOM(2010) 315.